钦定古今图书集成/明伦汇编/宫闱典/第050卷 > 怀宗田贵妃
## 钦定古今图书集成/明伦汇编/宫闱典/第050卷 > 怀宗田贵妃

按：《明外史后妃传》：“皇贵妃田氏，陕西人。父弘遇，好佚
游，为轻侠。妃生而纤妍，母，继母也，多才艺，故妃似之。
崇祯元年，册为礼妃，进皇贵妃。妃寡言，能伺上指，知
书，善画兰鼓琴，宠冠后宫。宫中有夹道，驾行幸御，盖。
行日中，妃命作籧篨覆之，从者皆得休息。又易小黄
门之舁舆者为宫婢。帝闻，以为知礼。母家本扬州，宫”
中供设皆自江南辇致。帝旧冠缀鸦青，间以珠，妃易
珠以琲，而后尚之以石，望之有光。宫中灯缕金匼匝
妃，三分其围，去一以方，空而以轻绡幕之，欲其明也。
其巧思如此。帝一日闻鼓琴，问何师，以母对。因召母。
母入，一再弹，帝悦，赐遣之。自是注宫门籍。父弘遇，以
妃故官左都督，园亭歌伎甲都下。妃生皇二子、永王
及皇五子，皇五子薨，妃亦疾。十五年七月薨。谥恭淑
端惠静怀皇贵妃，葬昌平天寿山，即思陵也。